Foto’s: Steve Hofmeyr tot ridder geslaanHofmeyr word tot ridder geslaan. Foto: Verskaf Daar is Maandag in sekere media na ŉ “geheimsinnige organisasie” verwys en geskimp dat dit, te oordeel aan die reaksie van die gehoor, maar net ŉ groot grap was. Dit het dadelik die rooi ligte by doemprofete en kakiejagters, wat dink dat daar ŉ nuwe Boeremag is wat besig is om te ontwaak, laat flikker. Ander het weer met vrees in hul oë gesweer die Vrystaatse dorpie is die eerste waar daar nou, soos destyds met Ian Smith se UDI in Rhodesië, ŉ eensydige onafhanklikheidsverklaring gemaak is. “Nonsens, in Parys maak ons nie grappies nie,” het die grootbaas van Koepel Stereo, Sakkie van der Schyff, aan Maroela Media gesê. “Dis ernstige sake hierdie.” Die feit dat Steve geglimlag het toe hy met ŉ swaard tot ridder geslaan is beteken nie dat dit ŉ ligsinnige aangeleentheid was nie. Foto: Verskaf Volgens Van der Schyff sit dit nie in ŉ ieder en elk in Suid-Afrika se broek om by die “Organisasie” aan te sluit nie. Daar is bepaalde kriteria waaraan voldoen moet word. “Die Organisasie is gewoon lede van die Boervolk, Burgers as jy dit so wil stel. Mense of lede van ŉ bepaalde etniese groep in Suid-Afrika. Daar word seker gemaak en bevestig dat dit nie persone is wat bloot aanspraak maak op volkstatus nie en ons stel drie voorwaardes vir lidmaatskap,” het Van der Schyff verduidelik. Voornemende lede moet ook aan hierdie vereistes voldoen. Van der Schyff het bygevoeg die leierskap word, soos binne enige hiërargie, aanvaar en daar word gehandel soos deur die tradisionele leier aangedui word. Beteken Steve se ridderskap van die Koepel dat sy kop nou politiek toe staan? wou Maroela Media weet. “Ons het vrede met wat Steve in sy persoonlike hoedanigheid aanvang en wil doen,” was Van der Schyff se antwoord. “Hierdie was die aanwys van ŉ tradisionele- of volksleier. Indien Steve die politiek wil betree, sal dit sy inisiatief wees.” Foto: Verskaf